Charaxes jasius

Charaxes jasius er en sommerfugl som tilhører underfamilien Charaxinae i den store familien flikvinger (Nymphalidae). Den er den eneste europeiske representanten for Charaxinae, og den største europeiske dagsommerfuglen.

Utseende 

En stor (vingespenn 65-90 millimeter), kraftig, bredvinget sommerfugl, bakvingen med to tynne stjerter. Oversiden er mørk med oransje tverrbånd, ved bakvingens kant noen blå tegninger. Undersiden er brokete farget i hvitt, gult, brunt og svart.

Levevis 
Larvene lever på jordbærtre (Arbutus unedo). De voksne sommerfuglene er raske og utholdende flygere. De besøker ikke ofte blomster, men suger til seg væske fra svette, åtsler og ekskrementer.

Utbredelse 
Arten er utbredt i Sør-Europa og Nord-Afrika. I Europa finnes den i opptil 1200 meters høyde, i Atlasfjellene opptil 2400 meter.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Charaxinae Doherty, 1886
 Charaxini Doherty, 1886 – mest i Sørøst-Asia og Afrika
 Charaxes jasius (Linnaeus, 1767)

Eksterne lenker 
 

Flikvinger
Sommerfugler formelt beskrevet i 1767
Dyr formelt beskrevet av Carl von Linné